Kichwa: Uingereza yaionya Iran baada ya kuiteka meli yenye bendera yake\nKwa kuzingatia jina la hapo juu la makala ya kuwaziwa, fikiria makala.\n
Stena Impero, meli ya yenye bendera ya Uingereza iliyotekwa na Iran kwenye eneo la Ghuba

 Wamiliki wa meli hiyo inayofahamika kama Stena Impero wameshindwa kuwasiliana meli hiyo ambayo ilikuwa imezungukwa na eneo muhimu  la Strait of Hormuz.

 Serikali ya Uingereza imesema kuwa "inahofu kubwa" juu ya hatua ''zisizokubalika'' za  Iran. 

Iran imesema kuwa chombo hicho kilikuwa  "kinakiuka sheria za kimataifa za vyombo vya majini". 

Meli ya pili ya mafuta ya  Uingereza iliyokuwa na bendera ya nchi ya Liberia ,MV Mesdar, pia ilivamiwa na walinzi waliokuwa na silaha lakini baadae Ijumaa  iliachiliwa.  

Ni nini kilichotokea ?

 Stena Impero ilikamatwa na wanajeshi wa Iran al maarufu  Iranian Revolutionary Guard siku ya Ijumaa  katika eneo muhimu la maji katika Ghuba. 

Meli hiyo ya mafuta ilizingirwa na meli nne na helikopta kabla ya kuelekezwa katika eneo la maji la Iran, amesema Waziri wa mashauri ya kigeni wa Uingereza  Jeremy Hunt.

Amesema kuwa "uhusu wa kusafiri majina lazima uimarishwe" na akaonya kuwa  itakuwa na  " athari mbaya " kama hali haitatatuliwa haraka..

" Hatuangalii hatua za kijeshi ," na kuongeza kuwa: "Tunatafuta njia  za kidiplomasia za kutatua hali hii."

Meli ya Mesdar

Jumamosi  Bwana Hunt alituma ujume wa twitter uliosema: " hatua ya jana katika eneo la Ghuba inaonyesha ishara za wasi wasi , Iran inaweza kuwa inmechukua mkondo  hatari wa kuyumbisha hali kinyume cha sheria baada ya kumamatwa kwa  meli ya mafuta katika eneo la Gibraltar  kuelekea Syria."

Shirika la habari linalomilikiwa na  taifa la Iran  IRNA limesema kuwa meli hiyo ya mafuta ilikamatwa baada ya kugongana na boti la uvuvi na kushindwa kujibu mawasiliano ya meli nyingine ndogo.

Mmiliki wa meli hiyo alisema kuwa ilikuwa inatekeleza kikamilifu masharti na sheria na ilikuwa katika eneo la maji la kimataifa ilipovamiwa na kutekwa.  

Imesema kuwa hakuna taarifa za majeruhi miongoni mwa  wahudumu wa meli hiyo 23, ambao walikuwa uraia wa mataifa ya India, Urusi,  Latvian na Ufilipino.

Msemaji wa serikali ya Uingereza...